Document ID: 31996R1903

NEUVOSTON ASETUS (EY) N:o 1903/96,
annettu 27 päivänä syyskuuta 1996,
jalostettujen maataloustuotteiden tuontia Sveitsistä koskevien tiettyjen toimenpiteiden toteuttamisesta Uruguayn kierroksen neuvottelujen tulosten huomioon ottamiseksi maatalouden alalla
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 113 artiklan,
ottaa huomioon komission ehdotuksen,
sekä katsoo, että
Euroopan yhteisön ja Sveitsin välillä tehdyn suosituimmuussopimuksen mukaisesti myönnytyksiä on tehty vastavuoroisesti tietyille jalostetuille maataloustuotteille,
Uruguayn kierroksen monenvälisissä kauppaneuvotteluissa (1986-1994) laadittujen sopimusten tekemisestä Euroopan yhteisön puolesta yhteisön toimivaltaan kuuluvien asioiden osalta 22 päivänä joulukuuta 1994 tehdyn neuvoston päätöksen 94/800/EY (1) mukaisesti tiettyjä jalostettuja maataloustuotteita koskevia myönnytyksiä muutetaan 1 päivästä heinäkuuta 1995,
tämän vuoksi olisi muutettava tiettyjä kohtia Sveitsin kanssa tehdystä sopimuksesta ja erityisesti tämän sopimuksen liitteenä olevaa jalostettuja maataloustuotteita koskevaa pöytäkirjaa vastavuoroisen etuuskohtelun tämänhetkisen tason ylläpitämiseksi,
tämän vuoksi Sveitsin kanssa käydään neuvotteluja muutosten tekemiseksi kyseiseen pöytäkirjaan; näitä neuvotteluja ei kuitenkaan ole ollut mahdollista päättää ajoissa tarpeellisten mukautusten täytäntöön panemiseksi 1 päivästä heinäkuuta 1996,
tässä tilanteessa on aiheellista, että Euroopan yhteisö ottaa käyttöön yksipuoliset toimenpiteet vastavuoroisen etuuskohtelun ylläpitämiseksi tämänhetkisellä tasolla, kunnes neuvottelut saatetaan päätökseen, ja
neuvosto on jo hyväksynyt asetuksella (EY) N:o 1917/95 (2), jonka voimassaoloa on jatkettu asetuksella (EY) N:o 167/96 (3), säädetyt siirtymäkauden toimenpiteet, joita sovelletaan 30 päivään kesäkuuta 1996 saakka; olisi jatkettava kyseisten toimenpiteiden soveltamista ottaen kuitenkin huomioon yhteisön tullitariffin muutokset, joita sovelletaan 1 päivästä heinäkuuta 1996 alkaen,
ON ANTANUT TÄMÄN ASETUKSEN:
1 artikla
1. Sveitsistä peräisin olevien tavaroiden tuontiin yhteisöön sovellettavia maatalousosia ja lisätulleja laskettaessa huomioon otettavat, 1 päivästä heinäkuuta 1996 31 päivään joulukuuta 1996 sovellettavat perusmäärät on lueteltu tämän asetuksen liitteessä.
2. Jos Sveitsi ei enää sovella yhteisöön kohdistuvia vastavuoroisia toimenpiteitä, komissio voi asetuksen (EY) N:o 3448/93 (4) 16 artiklassa säädettyä menettelyä noudattaen keskeyttää 1 kohdassa säädettyjen toimenpiteiden soveltamisen.
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 1 päivästä heinäkuuta 1996 alkaen.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 27 päivänä syyskuuta 1996.

Labels: 3
15
18
6